Okay, for det første så pålægges butikker ikke ekstra gebyr når kunderne anvender Apple Pay til at betale for deres varer - det gebyr Apple Pay får er indeholdt i det gebyr butikken betaler til Visa/Mastercard/kortudsteder(aka banken). Gebyret til Visa/MC/Bank er "fastlåst" forstået på den måde at det maks. må udgøre 0,2% (debetkort) og 0,3% (kreditkort) af beløbet der købes for. Det er regler fastsat af EU. Så nej - det er ikke dyrere for butikkerne at modtage Apple Pay betalinger ift. almindelige betalinger med internationale debetkort eller kreditkort. Betalinger med Dankort har en anden pris for butikkerne - de regler der gælder og som trådte i kraft 1/1-22 er som følger: 0,32% af beløbet der købes for - samtidig fjernes oprettelsesgebyr & års-abonnement, som angiveligt skulle gøre det samlet billigere for mindre butikker at tilbyde Dankort som betalingsmulighed. Dankortet tilføjes i Apple Pay for Danske Banks kunder senere i 2022.